钦定古今图书集成/明伦汇编/家范典/第073卷 > 汉应劭风俗通义 > 《为兄上书》汉·班昭
## 钦定古今图书集成/明伦汇编/家范典/第073卷 > 汉应劭风俗通义 > 《为兄上书》汉·班昭

妾同产兄西域都护定远侯超，幸得以微功，特蒙重
赏，爵列通侯，位二千石，天恩殊绝，诚非小臣所当被。
蒙。超之始出，志捐躯命，冀立微功，以自陈效。会陈睦
之变，道路隔绝，超以一身，转侧绝域，晓譬诸国，因其
兵众，每有攻战，辄为先登，身被金夷，不避死亡。赖蒙
陛下神灵，且得延命沙漠，至今积三十年，骨肉生离，
“不复相识。所与相随，时人士众皆巳物故。超年最长，
今且七十，衰老被病，头发无黑，两手不仁，耳目不聪
明，扶杖乃能行。虽欲竭尽其力，以报塞天恩，迫于岁
暮，犬马齿索，蛮彝之性，悖逆侮老，而超旦暮入地，久
不见代，恐开奸宄之源，生逆乱之心。而卿大夫咸怀
一切，莫肯远虑，如有卒暴，超之气力”不能从心，便为
上损国家累世之功，下弃忠臣竭力之用，诚可痛也！
故超万里归诚，自陈苦急，延颈逾望，三年于今，未蒙
省录。妾窃闻古者十五受兵，六十还之，亦有休息，不
任职也。缘陛下以至孝理天下，得万国之驩心，不遗小国之臣，况超得备侯伯之位，故敢触死为超求哀，
丐超馀年，一得生还，复见阙廷，使国家无劳远之虑，
西域无仓卒之忧。超得长蒙文王葬骨之恩，子方哀
老之惠。《诗》云：“民亦劳止，汔可小康。惠此中国，以绥四
方。”超有书与妾生诀，恐不复相见。妾诚伤超以壮年，
竭忠孝于沙漠，疲老则便捐死于旷野，诚可哀怜。如
不蒙救护，超后有一旦之变，冀幸超家，得蒙赵母、卫
姬先请之贷。